OpenLLM-France/wikimedia huggingface dataset:
# Bank holiday

Bank holiday (euskaraz literalki "Banku jaieguna") Erresuma Batuan eta Irlandako Errepublikan usadioz bankuetako langileek gozatu ohi zituzten jaiegunek duten izena da. Gaur egun, herrialde hauetan jaiegun hauek beste jarduera, sektore eta lanbideetara ere jaiegun nazional gisa igaro direnez, gutxieneko edo oinarrizko zerbitzu batzuk bakarrik lan egin ohi dute, esate baterako, polizia, anbulantziak, osasun etxeak, suhiltzaileak, etab.
Estatu Batuetan izendapen hau Agintaritza edo AEBko Kongresuak aginduz bankuak itxirik dauden egunei loturik dago, eta ez du Britainiar Uharteetako jaiegunekin inolako lotura zuzenik.

## Historia

1834. urterarte Ingalaterrako Bankuak bere langileei urte osoz jaiegun eta ospakizun erlijiotsuen artean denera hogeitamairu jaiegun eman ohi zizkien, baina 1834ean jaiegun kopuru hori lauera bakarrik murriztu zen: maiatzaren 1a, azaroaren 1a, Eguberri eguna eta Ostiral Santua.
1871ean, cricket zaletu amorratua zen Sir John Lubbock bankulariak bere bankuko langileek kirol honetan parte hartu edota partiduak ikusteko aukera ezinbestekoa zelako uste irmoa zuen, ondorioz, aurreko agintaldian Ingalaterran usadioz balizkoak ziren jaiegunak ontzat eman et bersartu zituen. Eskozian aldiz, euren ohiturei jarraiki eskoziar data esanguratsuak jaiegun bilakatu zituzten.
1903an Irlandan San Patrizio Eguna gehitu zen, eta 2007an, Eskozian, San Andres Eguna.
Gaur egungo Erresuma Batuko eta Irlandako Errepublikako bank holiday edo jaiegunak :
| Data | Izena | Ingalaterra eta Gales | Eskozia | Ipar Irlanda | Irlandako Errepublika |
| Urtarrilaren 1a | Urteberri Eguna | X | X | X | X |
| Urtarrilaren 2a | Urtarrilareen Bigarrena | | X | | |
| Martxoaren 17a | San Patrizio Eguna | | | X | X |
| Berpizkunde Igande aurreko ostirala | Ostiral Santua | X | X | X | |
| Pazkoaren ondorengo astelehena | Pazko 'Bank Holiday edo Jaieguna | X | | X | X |
| Maiatzeko lehen astelehena | Bank Holiday de Mayo, Early May Bank Holiday en Escocia o Día del trabajo en Irlanda | X | X | X | X |
| Maiatzeko azken astelehena | Udaberriko Bank Holiday edo Jaieguna (Solstizioa) | X | X | X | |
| Ekaineko lehenbiziko astelehena | Ekaineko Bank Holiday edo Jaieguna | | | | X |
| Uztailaren 12a | Boyneko gudua - Orange Ordenaren Eguna | | | X | |
| Abuztuko lehenbiiko astelehena | Udako Bank Holiday edo Jaieguna | | X | | X |
| Abuztuko azken astelehenao | Udako Bank Holiday edo Jaieguna | X | | X | |
| Urriko azken ostirala | Urriko Bank Holiday edo Jaieguna eta Hallowe'en Holiday edota Halloween Jaieguna | | | | X |
| Azaroaren 30a edo bere ondorengo astelehena | San Andres Eguna | | X | | |
| Abenduaren 25a | Eguberri Eguna | X | X | X | X |
| Abenduaren 26a edo abenduaren 27a | Boxing Day / Doneztebe Eguna | X | X | X | X |

## Kanpo estekak

* Datuak: Q277436
# Hortense Lacroix

Albine Hortense Lacroix, ezkondu ondorengo abizenez Cornu (Paris, 1809ko apirilaren 8a – Longpont-sur-Orge, 1875eko maiatzaren 16a), Sébastien Albin izengoitiaz ere ezaguna, frantziar idazle, itzultzaile eta salonnière izan zen.

## Bizitza

Hortense Lacroix Parisko Cerutti jauregian jaio zen. Aita Martin Lacroix maitrea zuen, ama Marie Désirée Savreux, Hortense de Beauharnais erreginaren gelazaina, eta amabitxia erregina bera. Joseph-Eugène Lacroix (1814-1873) arkitektoaren arreba eta Napoleon III.aren haurtzaroko laguna zen.
1833an (beste datuan arabera, 1854an), Sébastien-Melchior Cornu margolariarekin ezkondu zen.
Batez ere artikuluak idatzi zituen, besteak beste, Firmin-Didot anaiek argitaratutako Encyclopédie modernerako, Sébastien Albin izengoitia erabiliz. Ingelesetik eta alemanetik egindako itzulpenak sinatzeko ere erabili zuen izengoiti hori.
1875ean hil zenean, Ernest Renanek bere hilberria idatzi zuen.

## Lanak

* Ballades et chants populaires anciens et modernes de l’Allemagne (1841)
* Goethe et Bettina
* Essai sur l’histoire des arts en Italie

## Erreferentziak

* 1 2 (Alemanez) «Cornu, Hortense (1809-1875)» Arthistoricum (Noiz kontsultatua: 2024-12-26).
* 1 2 3 4 (Errusieraz) «Корню, Гортензия» Энциклопедический словарь Брокгауза и Ефрона. XVI (argitaratze data: 1895), 307 or. (Noiz kontsultatua: 2024-12-26).
* ↑ (Frantsesez) «Lacroix, Eugène» Agorha (Noiz kontsultatua: 2024-12-26).
* ↑ (Frantsesez) «Hortense Cornu. Sébastien Melchior Cornu (Lyon, 1804 – Longpont, 1870)» Catalogue des peintures du château de Compiègne (Noiz kontsultatua: 2024-12-26).
* ↑ (Frantsesez) Renan, Ernest. «Madame Hortense Cornu» Feuilles détachées, faisant suite aux souvenirs d'enfance et de jeunesse. (Noiz kontsultatua: 2024-12-26).
* ↑ (Frantsesez) Journal des débats politiques et littéraires. (argitaratze data: 1875-06-18) (Noiz kontsultatua: 2024-12-26).

## Kanpo estekak

* Datuak: Q4233442
# Rodolphe Rubattel

Rodolphe Rubattel (Villarzel, 1896ko irailaren 4a – Pully, 1961ko urriaren 18a) suitzar kazetari eta politikaria izan zen. Suitzako Konfederazioko presidentea izan zen 1954an.
Zuzenbidea ikasi zuen Lausanako Unibertsitatean eta doktorego tesia egin zuen 1922an Suitzako nekazaritza lanaren erregulazioari buruz. Helvetia ikasleen elkarteko presidentea izan zen hainbat aldiz.
Kazetari lanetan aritu zen eta 1932an La Revue de Lausanne aldizkariko zuzendari izendatu zuten. Alderdi Erradikal Demokratikoko kide izan zen eta 1933tik 1939ra Lausanako kantonamenduko parlamentuko kide izan zen. 1944an Suitzako Estatu Kontseiluko kide hautatu zuten, eta 1948tik 1954ra Suitzako Kontseilu Federaleko kide izan zen. Ekonomia departamentua zuzendu zuen gerra ekonomiatik irtetea lortzeko.
1954an Suitzako Konfederazioko presidentea izan zen.
* Datuak: Q661957
* Multimedia: Rodolphe Rubattel / Q661957
# Alicia Ortiz

Alicia Ortiz Oderigo (Buenos Aires, Argentina, 1909 – 1984) argentinar idazlea, saiakeragilea, kazetaria eta feminista izan zen.

## Bizitza

Gainbeheran etorritako familia argentinar ospetsu batetik zetorren. Sei haurride izan ziren, tartean Nestor Ortiz Oderigo idazle eta musikologoa.
Letrak ikasi zituen Buenos Airesko Unibertsitateko Filosofia eta Letren Fakultatean eta Goi Mailako Ikasketen Institutu Librean.
Alderdi Komunistako militantea izan zen, baina 1947an hartu zuen urruntzeko erabakia.
1953an, Boliviara joan zen, 1952ko iraultza boliviarrari buruzko erreportaje bat egitera, editorea zen senarrak halaxe eskatuta, eta horrek Amanecer en Bolivia liburua ekarri zuen. Senarra Hernán Siles Zuazoren aholkulari gisa Bolivian lanean ari zen bitartean, hitzaldi sorta bat eman zuen unibertsitatean, eta horren ondorioz sortu zen Dos siglo de literatura europea eskuizkribu sorta.

## Lanak

* La mujer en la novela rusa.
* Stefan Zweig, un hombre de ayer.
* Sinclair Lewis, un espíritu libre frente a la sociedad norteamericana.
* Una visita a Europa.
* Por las calles de Italia.
* Amanecer en Bolivia (1953).
* Dos siglos de literatura europea.
* Sobre la literatura y el arte, 1946 (itzultzailea).

## Bizitza pribatua

Carlos Dujovne editorearekin ezkondu zen eta Alderdi Komunistan militatu zuen. Bikoteak bi alaba izan zituen, horietako bat Alicia Dujovne Ortiz idazlea.

## Erreferentziak

* ↑ «Alicia Ortiz Oderigo» Bing (Noiz kontsultatua: 2024-12-26).
* ↑ «Alicia Ortiz Oderigo» Bing (Noiz kontsultatua: 2024-12-26).
* ↑ «Ortíz Oderigo, Néstor - Archivo Digital UNTREF» untref.edu.ar.
* ↑ «Alicia Ortiz» www.delzorzal.com.
* 1 2 Espeche, Ximena. (2019). «Tan lejos, tan cerca: Alicia Ortiz y la revolución boliviana de 1952» Exlibris 0 (8): 221–235–235. ISSN 2314-3894..
* ↑ (Gaztelaniaz) «Resultados de Búsqueda por Autor» bibliotecas.uncuyo.edu.ar (Noiz kontsultatua: 2024-12-26).

## Kanpo estekak

* Alicia Ortizen lanak WorldCat-en.
* Datuak: Q53678471
# Mila Oyarzún

Emilia Pintxeira Oyarzun, ezagunagoa Mila Oyarzún izenez (Concepción, Txile, 1912 - Santiago, Txile, 1982ko urriaren 9a) txiletar idazlea, poeta eta giza eskubideen aldeko ekintzailea izan zen, batez ere poesia eta eleberri generoak landu zituena.1955ean sortu zen Fuego de Poesía Taldeko kide izan zen eta bertan zuzendaritza-kargu bat bete zuen hainbat idazlerekin batera, besteak beste, José Miguel Vicuña, María Silva Ossa, Carlos René Correa, Eliana Navarro, Francisca Ossandón eta Chela Reyes.

## Ibilbidea

Hainbat alditan Idazleen Elkarteko, PEN Clubeko eta Txileko Idazleen Elkarteko zuzendari eta idazkaria izan zen, azken hau hiru alditan jarraian,gainera. “Grupo Fuego” taldeko idazkari nagusia izan zen (1957). Hitzaldiak eta errezitaldiak eman zituen Argentinako Idazleen Elkartean, Buenos Airesko Enbaxadaren eta Argentinako eta Txileko Kultur Institutuaren babesarekin.
1960an Amanda Labarcarekin batera Txileko PEN klubeko ordezkari gisa joan zen erakunde horren Munduko Kongresura, Rió de Janeiron. Parisen izan zen Munduko Katalogazio Biltzarrean, Europan barrena. Katalogazio burua izan zen Txileko Unibertsitateko Liburutegi Nagusian. Aldizka, epaimahaikide izatera deitu zuten, poesiako sari ofizialak bereizteko.

### Idazle

Argitaratu zuen lehen literatur lanetako bat Esquinas del viento poema-liburua izan zen, Nascimento argitaletxearen bidez (1941), Santiagoko Udalaren Poesia Saria jaso zuena. 1950eko hamarkada amaierako Txileko «poesia berria» deitutakoaren barruan kokatzen da María Monvel, Chela Reyes, Sylvia Moore, Gladys Thein, María Elvira Piwonka eta Irma Astorgarekin batera.
Txileko giza eskubideen defentsaren esparruan, 1978an Giza Eskubideen Txileko Batzordearen sortzaileetako bat izan zen, Clotario Blest sindikalistarekin eta Maximo Pacheco eta Jaime Castillo Velasco abokatuekin batera.

## Lanak

* Esquinas del viento (Santiago: Nascimento, 1941).
* Estancias de soledad (Santiago: Ed. Tegualda, 1946).
* Cartas a una sombra (novela, Santiago: 1944).
* Pausado cielo (Santiago: Acanto, 1954).
* Mediodía (Santiago: Ed. Universitaria, 1958).

## Erreferentziak

* ↑ (Gaztelaniaz) Micronet. (2013-03-12). «Oyarzún, Mila (1912-1982).» MCN Biografías (Noiz kontsultatua: 2024-12-26).
* ↑ (Gaztelaniaz) «Mila Oyarzún - Hispanopedia» es.hispanopedia.com (Noiz kontsultatua: 2024-12-26).
* 1 2 3 «Mila Oyarzún - Memoria Bibliotecología» memoriabibliotecologia.wikidot.com (Noiz kontsultatua: 2024-12-26).
* ↑ Txantiloi:Es-CL «Mila Oyarzún. Esquinas del Viento. Firmado.» Lárica Libros (Noiz kontsultatua: 2024-12-26).

## Kanpo estekak

* Datuak: Q9033073
# Bridget Moynahan

Kathryn Bridget Moynahan (Binghamton, New York, 1971ko apirilaren 28a) estatubatuar aktore eta modeloa da. Modelo lanetan hasi zen eta 2000n egin zuen debuta zineman Coyote Ugly filmarekin. Hogei film baino gehiagotan eta telesailetan lan egin du.

## Filmografia
### Zinema

| Urtea | Izenburua | Papera |
| 1999 | Row Your Boat | Apartmentuaren jabea |
| 2000 | In the Weeds | Amy |
| 2000 | Trifling with Fate | Fame |
| 2000 | Coyote Ugly | Rachel |
| 2000 | Whipped | Marie |
| 2001 | Serendipity | Halley Buchanan |
| 2002 | The Sum of All Fears | Dr. Cathy Muller |
| 2003 | The Recruit | Layla Moore |
| 2004 | I, Robot | Susan Calvin |
| 2005 | Lord of War | Ava Fontaine |
| 2006 | Gray Matters | Charlie Kelsey |
| 2006 | Unknown | Eliza Coles |
| 2007 | Prey | Amy Newman |
| 2007 | Noise | Helen Owen |
| 2010 | Ramona and Beezus | Dorothy Quimby |
| 2011 | Battle: Los Angeles | Michele |
| 2014 | Small Time | Barbara |
| 2014 | Midnight Sun | Luke's Mom |
| 2014 | John Wick | Helen Wick |
| 2017 | John Wick: Chapter 2 | Helen Wick |
| 2019 | Crown Vic | Tracy Peters |
| 2023 | John Wick: Chapter 4 | Helen Wick |

### Telebistarako

| Urtea | Izenburua | Papera | Oharrak |
| 1999–2000 | Sex and the City | Natasha Naginsky | Paper errepikaria (7 atala) |
| 2001 | Going to California | Lily | "Lily of the Field" atala |
| 2006–2007 | Six Degrees | Whitney Crane | Paper protagonista (13 atala) |
| 2008 | Eli Stone | Ashley Cardiff | Atalak: "Help!", "Owner of a Lonely Heart" |
| 2009 | Bunker Hill | Erin Moriarty | telefilma |
| 2010–2024 | Blue Bloods | Erin Reagan | Paper protagonista |
| 2021 | And Just Like That... | Natasha Naginsky | Gonbidatua (atal bat) |
* Datuak: Q232343
* Multimedia: Bridget Moynahan / Q232343
# Cortinarius aureofulvus

Cortinarius aureofulvus Cortinariaceae familiako onddo espezie bat da.
Sinonimoa: Phlegmacium aureofulvum.

## Deskribapena

Kapela: 6 eta 12 cm bitarteko diametrokoa. Ganbila, gero zabalduagoa, kolore bizi iraunkor eder batekoa, ertzean hori-sufre kolorea du eta erdirantz lehoi kolorea, nahiko likatsua, distiratsua eguraldi lehorrarekin, geruza banangarriarekin. Ertza barrurantz biribildua.
Orriak: Estu samar, itsatsiak, pixka bat mehetuak. Horiak, gero herdoil kolorekoak.
Hanka: 4 eta 6 cm bitarteko garaierakoa eta 1 eta 1,5 cm bitarteko diametrokoa. Labur samarra eta erraboilduna, isla berdexka bereizgarriekin eta behean erraboil gorri-arre koloreko lodi batekin. Luzaroan gortina hori oso nabariarekin oinean, herdoil koloreko esporekin zikindua.
Haragia: Zuria, kapelaren azalaren azpian hori arin kolorekoa eta baita oinaren erraboilean ere; usaingabea eta zaporegabea.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Aureofulvus epitetoa berriz latinetik dator, urre kolorea esan nahi duen “aureus” hitzetik eta lehoi kolorekoa esan nahi duen, “fulvus” hitzetik. Kapelaren koloreagatik.

## Jangarritasuna

Jangarria.

### Nahasketa arriskua

Cortinarius aureoturbinatus antzekoa da.

## Sasoia eta lekua

Udan eta udazkenean. Koniferoen basoetan, betez ere Picea excelsa izeien azpian.

### Banaketa eremua

Batez Norvegia, Suedia eta Finlandia ere, Frantzia, Alemania, Espainia, Estonia, Polonia, Austria, Alpeak, Eslovenia, Kanada, Ameriketako Estatu Batuak.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 159 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Cortinarius aureofulvus: GBIF—the Global Biodiversity Information Facility.

## Kanpo estekak

* Datuak: Q49593841
* Multimedia: Cortinarius aureofulvus / Q49593841
# Sasakia charonda

Sasakia charonda, baita ere «Enperadore japoniarra», Nymphalidae familiako lepidopteroen genero bat da, Sasakia generokoa. Asiako ekialdean du jatorria. Arrek, batez beste, 50 milimetroko tamaina dute, eta emeek, berriz, 65 milimetrokoa. Japoniako tximeleta nazionala da.

## Hedapena

Japonian, Korea, Txinan eta Taiwan zein Vietnam iparraldean.

## Habitat

Basoetan bizi ohi dira. Helduak ezti-ihintzaz elikatzen dira. Larbak Celtis jessoensis edo Celtis japonica landareez elikatzen dira. Normalean, basoetako eremu garaietan hegan egiten dute, eta elikatzeko eta gatza lortzeko baino ez dira jaisten lurrera.

## Erreferentziak

* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/nymphalidae/apaturinae/sasakia/
* ↑ https://animalandia.educa.madrid.org/ficha.php?id=2440
* ↑ Nubuo Moriue; Masayuki Hayashi (2007). The Handbook of Insects and their Host Plants. Bun-ichi Sougou Shuppan. ISBN 978-4-8299-0026-0.

## Kanpo estekak

* Sasakia.
* Datuak: Q714716
* Multimedia: Sasakia charonda / Q714716
# Cortinarius agathosmus

Cortinarius agathosmus Cortinariaceae familiako onddo espezie bat da.
Sinonimoa: Cortinarius subviolascens.

## Deskribapena

Kapela: 1 eta 6 cm bitarteko diametrokoa, gris-zurixka, errezel haritsu-zetadun baten ondorioz, hondo gris-arre koloreko baten gainean, geroago okre antzeko kolorekoa edo gamuza kolorekoa.
Orriak: Buztin kolorekoak urdinez lausotuak, gero okreak.
Hanka: 3 eta 7 cm bitarteko garaierakoa eta 1 eta 2,5 cm bitarteko diametrokoa, nahiko lodia eta sendoa, zilindriko klabiformea, lila, zurixka-lila, edo zurixka, feltrodun-zurixka, betea.
Haragia: lila-more kolorekoa hankan, errefauaren usain pixka batekin, kanforra ere gogorarazten du.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Subviolascens epitetoa, Cortinarius violascens delakoaren antzekoa delako du.

## Jangarritasuna

Ez da jangarria.

### Nahasketa arriskua

Erraz ez den identifikatzen Cortinarius bat da, eta Cortinarius violascens-en antzekoa izan beharko luke.

## Sasoia eta lekua

Koniferoen basoetan, betez ere izei gorrien azpian.

### Banaketa eremua

Kanada, Ameriketako Estatu Batuak, Alaska, Frantzia, Estonia, Alpeak, Erresuma Batua, Finlandia, Suedia, Norvegia, Errusia.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 167 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Cortinarius agathosmus: GBIF—the Global Biodiversity Information Facility.

## Kanpo estekak

* Datuak: Q11838335
* Multimedia: Cortinarius agathosmus / Q11838335
# Cortinarius simulatus

Cortinarius simulatus Cortinariaceae familiako onddo espezie bat da.
Sinonimoak: Cortinarius cinereo violaceua, Cortinarius sulphurinus var. fageticola ?

## Deskribapena

Kapela: 4 eta 8 cm bitarteko diametrokoa, ia hemisferikotik ganbilera, more-lila koloretik gris-arrexkara zahartzean, gainazala ez du leuna, fibrila-eztatsuz apaindua, lehorra.
Orriak: Hasieran urdin-more kolorekoak, gero arrexka-herdoil kolorekoak, zabal samar eta zabalak, orritxoekin, oinari itsatsita.
Hanka: 6 eta 8 cm bitarteko garaierakoa eta 1 eta 2 cm bitarteko diametroarekin, ia zilindrikoa edo oinarrirantz poliki-poliki loditua, zuzena; more zurbila, eraztun eremuetan disoziatutako errezelarekin apaindua, goranzkoak, ezaugarriak.
Haragia: Kapelaren kolorekoa, haritsu-iztupazkoa.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Ez da jangarria.

## Sasoia eta lekua

Hostozabalen eta konifero basoetan, batez ere izei gorrietan.

### Banaketa eremua

Alpeak, Frantzia, Erresuma Batua, Danimarka, Herbehereak, Eslovenia, Austria, Norvegia.

## Erreferentzia

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 145 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Cortinarius simulatus: GBIF—the Global Biodiversity Information Facility.

## Kanpo estekak

* Datuak: Q10460209
# Cuphophyllus virgineus var. fuscescens

Cuphophyllus virgineus var. fuscescens Hygrophoraceae familiako onddo espezie bat da.
Sinonimoak: Camarophyllus niveus var. fuscescens, Hygrophorus niveus var. fuscescens

## Deskribapena

Kapela: 2 eta 4 cm bitarteko diametrokoa. Erdirantz haragitsua, gaztetan kanpai itxurakoa, gero laua, titiduna, ondoren inbutu itxuran. Zuria, grisa, orban arre kolorekoekin erdigunean. Ertza ildaskatua.
Orriak: Gutxi, lodiak, dekurrenteak. Zuri-grisaxkak. Erdian horixkak eta zaintsu samarrak.
Orri dekurrenteak: Hanka ukitzeaz gain beherantz jarraitzen duten orriak.
Hanka: 4 eta 6 cm bitarteko garaierakoa eta 0,4 eta 0,6 cm bitarteko diametrokoa. Lehenbizi betea eta gero barnehutsa. Zuria, arrexka eta oinarrira mehetua.
Haragia: Zuria, hauskorra, ia usaingabea.
Etimologia: Hygrophorus hitza grekotik dator, heze eta ekarri beharreko “phoréo”-tik, hau da, hezetasuna bildu eta kontserbatzen duenetik. Fuscescens epitetoa latinetik dator, iluntzeko joera, esan nahi duen, “fuscescens” hitzetik. Bere kolore zuriak orbana duelako.

## Jangarritasuna

Jangarria.

### Nahasketa arriskua

Hygrophorus niveus oso antzekoa da, Hygrophorus russocoriaceus delakoarekin ere nahas daiteke. Hygrophorus virgineus handiagoa da.

## Sasoia eta lekua

Udazkenean. Baso belartsuetan.

### Banaketa eremua

Irlanda, Erresuma Batua, Alpeak, Austria, Alemania, Suedia, Norvegia, Finlandia.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 441 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Cuphophyllus virgineus var. fuscescens: GBIF—the Global Biodiversity Information Facility.

## Kanpo estekak

* Datuak: Q128485713
# María Elvira Piwonka

Maria Elvira Piwonka Moreno (Santiago, Txile, 1913ko uztailaren 10a – ibidem, 2006ko abuztuaren 5a) txiletar idazlea eta poeta izan zen. Besteak beste, Stella Corvalán, Mila Oyarzún eta Homero Arce, batera, 38ko Belaunalditik hurbil dauden idazleen talde batean sartu zuten; 1950eko hamarkadako «poesia berria» deitutakoaren barruan agertu zen María Monvel, Chela Reyes, Sylvia Moore, Gladys Thein, Mila Oyarzún eta Irma Astorgarekin batera.

## Idazle ibilbidea

1946. urtean argitaratu zuen lehen literatur lanetako bat Íntima poema-liburua izan zen, Tegualda argitaletxearen bidez.
1949an Santiagoko Poesiaren Udal Saria jaso zuen, bigarren argitalpenarekin: Llamarlo amor.
1985ean, Norman Ilic kantautoreak musikatutako Intima liburuko "La pequeña suplica" poemak lehen saria irabazi zuen TVko Canal 13ko "Esquinazo" saio nagusian, "poemen musikalizazioa" izeneko lehiaketa batean.

## Lanak

* Íntima (Santiago, Tegualda, 1946).
* Llamarlo amor (Santiago, 1949).
* Lazo de arena (Santiago, Grupo Fuego, 1957).
* Selected poems , Clark Millsek itzulia (Nueva York, Osmar, 1967).

### Antologietako agerpenak

* Guía de la poesía erótica en Chile.

## Sariak eta aintzatespenak

* 1949an, berriz, Santiagoko Poesiaren Udal Saria jaso zuen, bigarren argitalpenarekin: Llamarlo amor.
* 1985ean, Norman Ilic kantautoreak musikatutako "La pequeña suplica" poemak lehen saria irabazi zuen TVko Canal 13ko "Esquinazo" saio nagusian.

## Erreferentziak

* ↑ (Gaztelaniaz) «María Elvira Piwonka - Hispanopedia» es.hispanopedia.com (Noiz kontsultatua: 2024-12-26).
* ↑ (Gaztelaniaz) isliada. (2023-04-16). «María Elvira Piwonka: la poeta chilena que transformó su vida en versos» Isliada - Literatura Cubana (Noiz kontsultatua: 2024-12-26).
* ↑ (Gaztelaniaz) «María Elvira Piwonka» Literatura Wiki (Noiz kontsultatua: 2024-12-26).
* ↑ «[Carta 1967, Santiago, Chile [a] Biblioteca Nacional de Chile [manuscrito] María Elvira Piwonka.»] BND: Temática: Biblioteca Nacional (Noiz kontsultatua: 2024-12-26).
* ↑ «María Elvira Piwonka - Chile Para Niños. Biblioteca Nacional. Chile» www.chileparaninos.gob.cl (Noiz kontsultatua: 2024-12-26).
* ↑ «María Elvira Piwonka» BND: Archivo del Escritor (Noiz kontsultatua: 2024-12-26).

## Kanpo estekak

* Datuak: Q9029990
# Apaturopsis cleochares

Apaturopsis cleochares lepidoptera genero bat da, Nymphalidae familiakoa. Afrikan du bere jatorria.
Larbak, ziurrenik, Obetia Tenaxez elikatzen dira. Bere habitata baso trinkoak dira.

## Banaketa

Ginea, Sierra Leona, Boli Kosta, Ghana, Nigeria, Kamerun, Gabon, Angola, Afrika Erdiko Errepublika, Kongoko Errepublika Demokratikoa, Sudan, Uganda, Kenya, Tanzania, Malawi, Zimbabwe eta Mozambike.

## Azpiespezieak

* Apaturopsis cleochares cleochares (Ginea, Sierra Leona, Boli Kosta, Ghana, Nigeria, Kamerun, Gabon, Angola, Afrika Erdiko Errepublika, Kongoko Errepublika Demokratikoa, Sudan, Uganda, Kenyako mendebaldea, Tantzania)
* Apaturopsis cleochares schultzei Schmidt, 1921 (Kenya, Malawi, Zimbabwe, Mozambike, Tanzania: Usambara mendiak)

## Erreferentziak

* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/nymphalidae/apaturinae/apaturopsis/index.html
* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/nymphalidae/apaturinae/apaturopsis/
* ↑ http://atbutterflies.com/downloads/nymphalidae_apaturinae.doc

## Kanpo estekak

* Datuak: Q4779246
* Multimedia: Apaturopsis cleochares / Q4779246
# Euripus (intsektua)

Euripus lepidoptera genero bat da, Nymphalidae familiakoa. Asia hegoaldean eta hegoekialdean du bere jatorria.

## Espezieak

* Euripus consimilis
* Euripus nyctelius
* Euripus robustus

## Bibliografia

* Hanafusa, H. 1993: "A list of butterflies from Mentawai Islands, Indonesia" (3). Futao 14: 8-25.

## Erreferentziak

* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/nymphalidae/apaturinae/euripus/index.html
# Sephisa chandra

Sephisa chandra lepidoptera genero bat da, Nymphalidae familiakoa. Indian du bere jatorria, Sikkimen eta Assamen.

## Bibliografia

* Miyata, T. & H. Hanafusa, 1993: A new subspecies of Sephisa chandra (Moore) from Hainan Island, China (Lepidoptera: Nymphalidae). Futao 11: 18-19.

## Erreferentziak

* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/nymphalidae/apaturinae/sephisa/index.html

## Kanpo estekak

* Datuak: Q7982961
* Multimedia: Sephisa chandra / Q7982961
* Espezieak: Sephisa chandra